cyanic-selkie/wikianc huggingface dataset:
উলুবেড়িয়া কলেজ
ইতিহাস
১৯৪৮ খ্রিস্টাব্দে উলুবেড়িয়া কলেজ কলকাতা বিশ্ববিদ্যালয়ের অনুমোদন লাভ করে। তখন শুধু কলাবিদ্যা পড়ানো হত। ১৯৬৮ খ্রিস্টাব্দে উলুবেড়িয়া কলেজে হাওড়া জেলার প্রথম শিক্ষক শিক্ষণ (বিএড) বিভাগ চালু করা হয়েছিল। শিক্ষক শিক্ষণ বিভাগে মোট ১০০ আসন আছে।
বিজ্ঞান বিভাগ
১৯৫৫ খ্রিস্টাব্দে কলেজে বিজ্ঞান পড়ানো শুরু হয়।
কলা ও বাণিজ্য বিভাগ
১৯৬৭ খ্রিস্টাব্দে কলেজে বাণিজ্য বিভাগ চালু হয়েছিল।
স্বীকৃতি
২০১৪ খ্রিস্টাব্দে উলুবেড়িয়া কলেজ জাতীয় মূল্যায়ন ও প্রত্যয়ন পরিষদ (ন্যাক) দ্বারা আবার স্বীকৃতি এবং বি গ্রেড প্রাপ্ত হয়েছে। কলেজটি বিশ্ববিদ্যালয় মঞ্জুরি কমিশন (ইউজিসি) দ্বারাও স্বীকৃত।
টোকিও বন্দর
টোকিও বন্দর হল জাপান এর হোনশু দ্বীপ এর প্রধান ও বৃহত্তম বন্দর।এটি জাপান এর বৃহত্তম বন্দর গুলোর মধ্যে অন্যতম।বন্দরটি টোকিও উপসাগর এর তীরে অবস্থিত।বন্দরটি টোকিও শহর এর পণ্য পরিবহন করে থাকে।এছাড়া এই বন্দর দিয়ে বৃহত্তর হোনশু দ্বীপ এর পণ্য দ্রব্য পরিবহন করা হয়।বন্দরটি বিশ্বের বেশির ভাগ বন্দরের সঙ্গে যুক্ত এবং এই বন্দর থেকে ওই সব বন্দরে পণ্যবাহী জাহাজ চলাচল করে।বন্দরটির গভীরতা ১০ মিটার বা ৩১ ফুটের বেশি।বন্দরটি হোনশু দ্বীপের পূর্ব দিকে অবস্থিত।প্রাচীন সময় থেকেই এই বন্দরটি জাপান এর সমুদ্র বাণিজ্যে নেতৃত্ব দিচ্ছে।বন্দরটি বছরে ৪৫ লক্ষ কন্টেইনার পরিবহন করে এবং ২০০ মিলিয়ন টন কার্গো  পণ্য পরিবহন করছে।বন্দরটি মোট ৬৩ বর্গ কিলোমিটার এলাকা নিয়ে গড়ে উঠেছে।এর মধ্যে ৫২.৫ বর্গ কিলোমিটার এলাককা পোতাশ্রয় ও বাকি ১০.৫ বর্গ কিলোমিটার স্থল ভূমি। টোকিও বন্দরে মোট ৩০ হাজার কর্মী নিযুক্ত রয়েছে। বন্দরটিতে মোট ২০৫ টি জেটি চালু রয়েছে।বন্দরটিতে কন্টেইনার পণ্য ও কার্গো পণ্য পরিবহনের সুষ্ঠ ব্যবস্থা রয়েছে।বন্দরটিতে যাত্রী পরি বহনের পৃথক টার্মিনাস রয়েছে।
অবস্থান
টোকিও বন্দরটি হোনশু দ্বীর এর পূর্ব দিকে অবস্থিত।টোকিও উপসাগর এর তীরে বন্দরের অবস্থান।এটি সমুদ্র সমমতল থেকে ০ থেকে ২ মিটার উচু। বন্দরটি ৩৫.৪১ ডিগ্রী উত্তর ও ১৩৯.৬৮ ডিগ্রী পূর্বে অস্থান করছে।টোকিও শহর এর সমুদ্র তীরে এর অবস্থান।এই বন্দরটি প্রশান্ত মহাসাগর এর পশ্চিম দিকে অবস্থান করছে।
ইতিহাস
টোকিও বন্দরের অগ্রদূত, এডো বন্দর (এডো মিনাটো) জাপানের সামুদ্রিক পরিবহনের ইতিহাসে এবং এডোর লোকদের জন্য পণ্য সরবরাহের স্থান হিসাবে অত্যন্ত গুরুত্বপূর্ণ ভূমিকা পালন করেছিল। টোকুওয়াওয়া শোগুন্টের সময় টোকিও বন্দরকে আন্তর্জাতিক বাণিজ্যের জন্য উন্মুক্ত করার অনুমতি দেওয়া হয়নি, যদিও প্রতিবেশী ইয়োকোহামা বন্দর এই ধরনের বাণিজ্যের জন্য উন্মুক্ত ছিল।
মেইজি যুগে বন্দরের উন্নয়নকে উতসাহিত করা হয়েছিল একটি প্রকল্পের দ্বারা। এই প্রকল্পে সুমিদা নদীর মোহনা উন্নত করার উদ্দেশ্যে চ্যানেলগুলি খনন করা হয় এবং সুসকিশিমা এবং শিবৌড়ায় জমি পুনরূদ্ধার করা হয়।
১৯৩৩ সালে কান্টো ভূমিকম্পটি একটি পূর্ণ-স্কেল টার্মিনাল নির্মাণ প্রকল্পের সূচনা বিন্দু হিসাবে কাজ করে, যা ১৯২৫ সালে হিনোডের প্রথম টার্মিনাল খোলার সাথে সাথে শীর্ষস্থানীয় হয়। শিবৌরা এবং তকেশিবা আরও দুটি টার্মিনাল সমাপ্তির পাশাপাশি, টোকিও বন্দর ২০ মে, ১৯৪১ সালে আন্তর্জাতিক বাণিজ্যের জন্য উন্মুক্ত করা হয়।
দ্বিতীয় বিশ্বযুদ্ধের পরে বন্দরের উন্নয়ন জাপানের শিল্পের পুনর্গঠনের জন্য গুরুত্বপূর্ণ কাজ হয়ে ওঠে এবং টয়োসু কয়লা টার্মিনাল, হারুনি টার্মিনাল ও একের পর এক অন্যান্য টার্মিনালের নির্মাণকাজ শুরু হয়।
১৯৬০- এর দশকের শেষ দিকে, কনটেইনার পরিবহন ব্যবস্থা বিশ্বব্যাপী জাহাজী পণ্য পরিবহনের একটি প্রধান মাধ্যম হয়ে দাঁড়ায়। ১৯৬৭ সালে, নিপ্পন কনটেইনার টার্মিনাল, লিমিটেড (এনসিটি), বন্দরটির (এবং জাপানের) প্রথম কনটেইনার টার্মিনাল পরিচালনা সংস্থা হয়ে ওঠে। একই বছর, একটি জাপানি বন্দরে কল করার প্রথম কন্টেইনারবাহী জাহাজটি এনসিটি দ্বারা পরিচালিত হয়। এটি টোকিও বন্দরকে একটি বড় আন্তর্জাতিক বাণিজ্যিক বন্দর হিসাবে স্থাপনে উল্লেখযোগ্য অবদান রেখেছিল।
পোতাশ্রয়
টোকিও বন্দর এর পোতাশ্রয়টি প্রাকৃতিক ।এটি প্রশান্ত মহাসাগরের পশ্চিমে টোকিও উপসাগর এর পশ্চিম কূলে গড়ে উঠেছে।এই উপসাগরটি ও প্রশান্ত মহাসাগর একটি সংর্কীন জল পথ দ্বারা যুক্ত ফলে এই বন্দরের পোতাশ্রয়টি মহাসাগরীয় দূর্যোগ থেকে সুরক্ষিত থাকে। পোতাশ্রয়টি গভীর।এই পোতাশ্রয় এর গড় গভীরতা ১০ মিটার। ফলে বন্দরটিতে বড় জাহাজ চলাচল করতে পারে।
পরিকাঠাম
বন্দরটি ২০৫ টি জেটির সংযোগে গড়ে উঠেছে।জেটি গুলি খুবই আধুনিক ও সংয়ক্রিয়।এখানে কন্টেইনার টার্মিনাস রয়েছে।এই টার্মিনাসটি ৪.৫ হাজার মিটার বা ৪.৫ কিলোমিটার দীর্ঘ।এই টার্মিনাসে মোট ১৫ টি জেটি রয়েছে।খনিজ তেলের জন্য নির্ধারিত টার্মিনাসটি ৩.৪ হাজার মিটার দীর্ঘ।এই টার্মিনাসে মোট ৭ টি জেটি রয়েছে।এর মোট আয়তন ৯ লক্ষ বর্গ মিটার।
কন্টেইনার টার্মিনাল
টোকিও বন্দরের তিনটি কন্টেইনার টার্মিনাল রয়েছে, যার আয়তন ১৫,০৪,৭১৮ বর্গ মিটার। টার্মিনালগুলি মিলিত দৈর্ঘ্য ৪,৪৭৯ মিটার এবং বার্থ রয়েছে  ১৫ টি।
আমদানি রপ্তানি
এই বন্দর দ্বারা জাপানে প্রধানত খনিজ তেল, কয়লা, চা, প্রভৃতি আমদানি করা হয়।বন্দরটি দ্বারা বিদেশে যন্ত্রপাতি ,ইস্পাাত, প্রভৃতি রপ্তানি করা হয়।
পশ্চাৎ ভূমি
সমগ্র হোনশু দ্বীপ এই বন্দরের পোতাশ্রয় এর অন্তর্গত।
তিতাস নদী
thumb|ব্রাহ্মণবাড়িয়া জেলার অন্তর্গত শাহবাজপুর টাউন অঞ্চলের লঞ্চঘাট থেকে তিতাস নদীর দক্ষিণাংশের দৃশ্যমালা (২০১২) তিতাস নদী বাংলাদেশের দক্ষিণ পূর্বাংশে প্রবহমান নদীবিশেষ। বাংলাদেশ-ভারতের আন্তঃসীমানা সংশ্লিষ্ট নদী হিসেবে এটি পরিচিত। নদীটির উৎপত্তি হয়েছে ভারতের অঙ্গরাজ্য ত্রিপুরায়। সেখানে বাংলা ভাষায় হাওড়া নদী এবং স্থানীয় কোকবোরোক ভাষায় সাঈদ্রা নদী নামে তিতাস নদীর নামকরণ করা হয়েছে। কিন্তু বাংলাদেশে ঐ নদীটি তিতাস নদী হিসেবে পরিচিতি পায়।
উৎপত্তি
ভারতের ত্রিপুরার রাজধানী আগরতলার কাছাকাছি প্রবাহিত হয়ে বাংলাদেশের ব্রাহ্মণবাড়িয়া জেলার আখাউড়া উপজেলা দিয়ে নদীটি প্রবেশ করে শাহবাজপুর টাউন অঞ্চলের সীমানা ঘেঁষে এটি আরো দক্ষিণদিকে অগ্রসর হয়ে ভৈরব-আশুগঞ্জের সীমানা ঘেঁষে বহমান অন্যতম বৃহৎ নদী মেঘনার সাথে একীভূত হয়ে যায় তিতাস নদীটি। তিতাসের গড় দৈর্ঘ্য প্রায় ৯৮ কিলোমিটার।
তিতাস ও মেঘনা নদীকে ঘিরে যুগ যুগ ধরে বিশ্বের অন্যতম জনবহুল রাষ্ট্র বাংলাদেশে অনেক উপকথা প্রচলিত আছে। তন্মধ্যে একটি উপকথায় বলা হয়েছে যে, তিতাস নদী মেঘনার কন্যা বা মেয়ে।
গ্যাসক্ষেত্র
তিতাস নদীর উপকূলে প্রাপ্ত গ্যাসক্ষেত্রটি তিতাস গ্যাসক্ষেত্র নামে পরিচিত। এটি বাংলাদেশের বৃহত্তম গ্যাসক্ষেত্রগুলির মধ্যে অন্যতম। গুরুত্বপূর্ণ গ্যাস উৎপাদনকারী ক্ষেত্র হিসেবে ব্রাহ্মণবাড়িয়া জেলায় অবস্থিত এই গ্যাসক্ষেত্রটি ১৯৬২ সালে পাকিস্তান শেল অয়েল কোম্পানি আবিষ্কার করেছিল। ২০০০ সাল পর্যন্ত এখানে ১৪টি কূপ খনন করা হয়েছে। প্রায় ৬৪ বর্গ কিলোমিটারব্যাপী বিস্তৃত এই গ্যাসক্ষেত্রটির ভূ-গঠন গম্বুজ প্রকৃতির।
২০১০ সালে বাংলাদেশ সরকার তিতাস নদীর উপর একটি রেলসেতু নির্মাণের পরিকল্পনা প্রস্তাবনা আকারে গ্রহণ করেছেন।
তিতাস একটি নদীর নাম
thumb|200px| তিতাস একটি নদীর নাম শীর্ষক উপন্যাসের রচয়িতা [[অদ্বৈত মল্লবর্মণ|অদ্বৈত মল্লবর্মণের আবক্ষ মূর্তির সম্মুখভাগ (২০১২)]] তিতাস নদী তীরবর্তী এলাকায় অবস্থানরত জেলে সম্প্রদায়ের বসবাস ও তাদের জীবন-সংগ্রামকে কেন্দ্র করে তিতাস একটি নদীর নাম শিরোনামে একটি অত্যন্ত জনপ্রিয় উপন্যাস রচনা করেছেন বিখ্যাত ঔপন্যাসিক অদ্বৈত মল্লবর্মণ যা ১৯৫৬ সালে মাসিক মোহম্মদী পত্রিকায় ১ম গ্রন্থাকারে প্রকাশিত হয় । পরবর্তীকালে তিতাস একটি নদীর নাম শিরোনামে বিখ্যাত চলচ্চিত্র পরিচালক ঋত্মিক ঘটক চলচ্চিত্র নির্মাণ করেন।
শেখ আকিজ উদ্দীন
শেখ আকিজ উদ্দিন (জন্ম: ১৯২৯ - ১০ অক্টোবর, ২০০৬) ছিলেন একজন বাংলাদেশি ব্যবসায়ী এবং আকিজ গ্রুপ এর প্রতিষ্ঠাতা।
ব্যবসা
শেখ আকিজ উদ্দিন পঞ্চাশের দশকে বিড়ি দিয়ে ব্যবসা শুরু করে ধীরে ধীরে অন্যান্য খাতেও মনোযোগ দেন। ১৯৬০ সালে যশোরের অভয়নগরে গড়ে তোলেন অত্যাধুনিক চামড়া কারখানা এসএএফ ইন্ডাস্ট্রিজ। এর পর ১৯৬৬ সালে প্রতিষ্ঠা করেন ঢাকা টোব্যাকো ইন্ডাস্ট্রিজ, ১৯৭৪ সালে আকিজ প্রিন্টিং অ্যান্ড প্যাকেজিং লিমিটেড, ১৯৮০ সালে আকিজ ট্রান্সপোর্টিং এজেন্সি লিমিটেড ও ১৯৮৬ সালে জেস ফার্মাসিউটিক্যালস লিমিটেড। নব্বইয়ের দশকে অর্থাৎ ১৯৯২ সালে গ্রুপটির অধীন গড়ে ওঠে আকিজ ম্যাচ ফ্যাক্টরি লিমিটেড, ১৯৯৪ সালে আকিজ জুট মিল লিমিটেড, ১৯৯৫ সালে আকিজ সিমেন্ট কোম্পানি লিমিটেড ও আকিজ টেক্সটাইল মিলস লিমিটেড। এছাড়া ১৯৯৬ সালে গড়ে তোলা হয় আকিজ পার্টিকেল বোর্ড মিলস লিমিটেড, ১৯৯৭ সালে আকিজ হাউজিং লিমিটেড ও ১৯৯৮ সালে সাভার ইন্ডাস্ট্রিজ লিমিটেড। গ্রুপের অন্যতম প্রতিষ্ঠান আকিজ ফুড অ্যান্ড বেভারেজ লিমিটেড গড়ে ওঠে ২০০০ সালে। একই বছর চালু হয় আকিজ অনলাইন লিমিটেড ও নেবুলা লিমিটেড। আর ২০০১ সালে আবির্ভূত হয় আকিজ করপোরেশন লিমিটেড ও আকিজ ইনস্টিটিউট অ্যান্ড টেকনোলজি লিমিটেড, ২০০৪ সালে আকিজ এগ্রো লিমিটেড ও ২০০৫ সালে আকিজ পেপার মিলস।
ব্যক্তিগত জীবন
আকিজ উদ্দিন একাধিক বিয়ে করেছিলেন। তার ১৫ সন্তানের মধ্যে ১০ ছেলে ৫ মেয়ে। বড় ছেলে শেখ মহিউদ্দিন আদ-দ্বীনের নির্বাহী পরিচালক। এছাড়া শেখ মোমিন উদ্দিন, শেখ আফিল উদ্দিন, শেখ আমিন উদ্দিন, আজিজ উদ্দিন, নাসির উদ্দিন, বশির উদ্দিন, জামিল উদ্দিন আকিজ শিল্প গ্রুপের ব্যবসা-প্রতিষ্ঠান দেখাশোনা করেন। ছোট দুই ছেলে জসিম উদ্দিন ও শামিম উদ্দিন লন্ডনে উচ্চশিক্ষা গ্রহণ করেছেন। এবং তারা ব্যবসার পরিধি বাড়ানোর জন্য কাজ করে যাচ্ছেন। তারার ৫ মেয়ে হচ্ছেন সাফিনা, শাহিনা, আঁখি, নাজমা ও নাসিমা।
মৃত্যু
২০০৬ সালের ১০ অক্টোবর ৭৭ বছর বয়সে সিঙ্গাপুরের এক হাসপাতালে চিকিৎসারত অবস্থায় তিনি মৃত্যুবরণ করেন।
মহাদেবপুর ইউনিয়ন, শিবালয়
মহাদেবপুর বাংলাদেশের মানিকগঞ্জ জেলার অন্তর্গত শিবালয় উপজেলার একটি ইউনিয়ন।
প্রশাসনিক কাঠামো
মহাদেবপুর ইউনিয়ন শিবালয় উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম শিবালয় উপজেলার আওতাধীন
জনসংখ্যার উপাত্ত
২০১১ সালের আদমশুমারি অনুযায়ী মহাদেবপুর ইউনিয়নের মোট জনসংখ্যা ২১,১৫৩ জন।
আজমত রানা
আজমত রানা (عظمت رانا; ৩ নভেম্বর ১৯৫১ - ৩০ মে ২০১৫) পাঞ্জাবের লাহোরে জন্মগ্রহণকারী পাকিস্তানি আন্তর্জাতিক ক্রিকেটার ছিলেন। ১৯৮০ সালে পাকিস্তান ক্রিকেট দলের সদস্য হিসেবে তিনি একটিমাত্র টেস্টে অংশগ্রহণ করার সুযোগ পান।
ঘরোয়া প্রথম-শ্রেণীর পাকিস্তানি ক্রিকেটে মুসলিম কমার্শিয়াল ব্যাংক, পাকিস্তান ইন্টারন্যাশনাল এয়ারলাইন্স, পাঞ্জাব ও ভাওয়ালপুরের প্রতিনিধিত্ব করেন। বামহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি। এছাড়াও, মাঝে-মধ্যে উইকেট-রক্ষণেরও দায়িত্ব পালন করতেন।
খেলোয়াড়ী জীবন
১৯৭৮ সালে ভারতের বিপক্ষে দুইটি একদিনের আন্তর্জাতিকে দলের প্রতিনিধিত্ব করেন। ১৩ অক্টোবর, ১৯৭৮ তারিখে শিয়ালকোটে ভারতের বিপক্ষে তার ওডিআই অভিষেক ঘটে। ৩ নভেম্বর শাহিওয়ালে আরও একটি ওডিআইয়ে অংশ নেন। এরপর ১৮ মার্চ, ১৯৮০ তারিখে আজমত রানা অস্ট্রেলিয়ার বিপক্ষে লাহোরে একটিমাত্র টেস্টে অংশ নেয়ার সুযোগ লাভ করেন। একমাত্র ইনিংসে ৪৯ রান করেন। অনেকের মতো তিনিও পাকিস্তানের পক্ষে একটিমাত্র টেস্টে প্রতিনিধিত্ব করার সুযোগ পেয়েছেন।
হৃদযন্ত্র ক্রীয়ায় আক্রান্ত হয়ে ৩০ মে, ২০১৫ তারিখে ৬৪ বছর বয়সে লাহোরে আজমত রানা’র দেহাবসান ঘটে।
বিশাখা ল কলেজ
বিশাখা ল কলেজ বা ভিএলসি হল ভারতের অন্ধ্র প্রদেশের বিশাখাপত্তনমের ভীমিলি মণ্ডলের খ্রিস্ট বিদ্যা নগরের, জাতীয় সড়ক ১৬ এর পাশে অবস্থিত একটি বেসরকারি আইন স্কুল। আইন স্কুল ৩ বছরের এলএলবি (অনার্স), পাঁচ বছরের সমন্বিত বিএ, এলএলবি এবং দুই বছর এলএলবি কোর্স করা যায়। এটি বার কাউন্সিল অব ইন্ডিয়া (বিসিআই), নয়াদিল্লি অনুমোদিত এবং অন্ধ্র বিশ্ববিদ্যালয়ের অধিভুক্ত। এই আইন শিক্ষাপ্রতিষ্ঠানটি ২০০৯ সালে প্রতিষ্ঠিত হয়েছিল।
গ্র্যামি পুরস্কার
গ্র্যামি পুরস্কার (বা গ্র্যামি আওয়ার্ড) হল মার্কিন দ্য রেকর্ডিং অ্যাকাডেমি কর্তৃক প্রবর্তিত বার্ষিক পুরস্কার যা সঙ্গীত শিল্পে অসাধারণ কৃতিত্ত্বের প্রদান করা হয়। এটি ১৯৫৮ সালে প্রবর্তিত হয়। ১৯৭১ সাল পর্যন্ত এই পুরস্কার বিতরণ অনুষ্ঠান নিউ ইয়র্ক এবং লস এঞ্জেলেসে অনুষ্ঠিত হত। এটি আমেরিকার সবচেয়ে সম্মানজনক সঙ্গীত পুরস্কার।
সবচেয়ে বেশি পুরস্কৃত সঙ্গীত শিল্পী
৩১টি গ্র‍্যামি পুরস্কার নিয়ে সবচেয়ে বেশি পুরস্কৃত হয়েছেন স্যার জর্জ সল্টি। এলিসন ক্রস সবচেয়ে বেশি পুরস্কৃত মহিলা শিল্পী যিনি ২৭ টা গ্র‍্যামি পুরস্কার পেয়েছেন। U2, দলীয় হিসেবে সবচেয়ে বেশি সম্মানিত দল যারা ২২ টি গ্র‍্যামি পুরস্কার জিতেছে।
চেতন সাকারিয়া
চেতন সাকারিয়া (ચેતન સાકરીયા; জন্ম ২৮ ফেব্রুয়ারি ১৯৯৮) একজন ভারতীয় ক্রিকেটার, যিনি ঘরোয়া ক্রিকেটে সৌরাষ্ট্র ক্রিকেট দলের প্রতিনিধিত্ব করেন।
দূর্গাপুর ইউনিয়ন, কাহালু
দূর্গাপুর ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।
অবস্থান
উপজেলা সদর থেকে ১২ কিলোমিটার দূরে ইউনিয়নটি অবস্থিত। এটির পশ্চিমে কুন্দুগ্রাম, পূর্বে মালঞ্চা,উত্তরে তালোড়া, দক্ষিণে জামগ্রাম ইউনিয়ন অবস্থিত।
আয়তন
এই ইউনিয়নের মোট আয়তন ৩৯ বর্গকিলোমিটার।
জনসংখ্যা
এই ইউনিয়নের মোট জনসংখ্যা ২৫,৩৩৬ জন।
প্রশাসনিক কাঠামো
এই ইউনিয়নটি ৩৩টি গ্রাম ও ১৯টি মৌজা নিয়ে গঠিত।
শিক্ষা ব্যবস্থা
এই ইউনিয়নে ২টি উচ্চ বিদ্যালয়, ১৪টি সরকারি প্রাথমিক বিদ্যালয়, ২টি কলেজ ও ৪টি মাদ্রাসা রয়েছে।
হাট-বাজার
হাটবাজারের সংখ্যা ২টি
জনপ্রতিনিধি
ইউনিয়নের বর্তমান চেয়ারম্যান শাহ্ মাছুদ হাসান রনজু।
নদ-নদী
১টি
ক্লাউডলিনাক্স ওএস
ক্লাউডলিনাক্স ওএস হলো ভাগাভাগিকৃত হোস্টিং সরবরাহকারীদের কাছে বাজারজাত করা একটি লিনাক্স ডিস্ট্রিবিউশন। সফটওয়্যার কোম্পানি ক্লাউডলিনাক্স ইনকর্পোরেটেড এর উন্নয়ন করে। এটি সেন্ট ওএসের উপর ভিত্তি করে নির্মিত, ওপেনভিজেট কার্নেল ও আরপিএম প্যাকেজ ব্যবস্থাপক ব্যবহার করে।
পরিদর্শন
ক্লাউডলিনাক্স ওএস ওপেনভিজেট কার্নেলের উপর ভিত্তি করে পরিবর্তিত কার্নেলের সাথে আসে, যা দারুণ কিছু সমাধান নিয়ে আসে।
পুরুষসূক্ত
thumb|200px|[[সায়ন|সায়নের ভাষ্য সমেত পুরুষসূক্তের প্রথম দুটি মন্ত্র। ম্যাক্সমুলারের ঋগ্বেদ সংহিতা, দ্য সেক্রেড হিমস অফ দ্য ব্রহ্মণস (পুনর্মুদ্রণ, লন্ডন, ১৯৭৪) বই থেকে।]]
হিন্দুধর্মের বিশ্বাস অনুসারে, এই সূক্ত ঈশ্বর অনুভূতি ব্যক্ত করে। এই সূক্তের একটি সংস্করণ তথা ঋগ্বেদে ১৬টি মন্ত্র পাওয়া যায়, যার মধ্যে প্রথম ১৫টি অনুষ্টুপ ছন্দে ও শেষ মন্ত্রটি ত্রিষ্টুপ ছন্দে রচিত। এই সূক্তের অপর একটি সংস্করণ তথা যজুর্বেদে ২৪টি মন্ত্র পাওয়া যায়, প্রথম ১৮টি মন্ত্র পূর্ব-নারায়ণ এবং বাকি ৬টি মন্ত্র উত্তরনারায়ণ নামে অভিহিত।
বিষয়বস্তু
পুরুষসূক্তে ব্রহ্মাণ্ডের আধ্যাত্মিক একত্ব বা অদ্বৈত সত্তা বর্ণিত হয়েছে। এই সূক্তে পুরুষ বা পরব্রহ্মের স্বরূপ ব্যাখ্যা করতে গিয়ে তাকে একাধারে এই বিশ্বব্রহ্মাণ্ডের সৃষ্টিকর্তা এবং এর মধ্যে অনুপ্রবিষ্ট বলে উল্লেখ করা হয়েছে। পুরুষসূক্ত অনুযায়ী, এই পুরুষ থেকেই মূল ক্রিয়ামূলক ইচ্ছাশক্তি, (যাকে বিশ্বকর্মা, হিরণ্যগর্ভ বা প্রজাপতি মনে করা হয়) উদ্ভব হয়। এই ইচ্ছাশক্তিই প্রকৃতি ও মহাকালের পরিপ্রেক্ষিতে বিশ্বব্রহ্মাণ্ড সৃষ্টি করে। পুরুষসূক্তের সপ্তম মন্ত্রটি মানবসমাজের বিভিন্ন শ্রেণির মধ্যে একটি আন্তসম্পর্ক বর্ণনা করে।
পুরুষ
সূক্তের দ্বিতীয় থেকে পঞ্চম শ্লোকে পুরুষের সংজ্ঞা দেওয়া হয়েছে। তাকে জগতের সকল চৈতন্যময় জীব ও জড় বস্তুর মধ্যে অন্তর্নিহিত এক সত্ত্বা হিসেবে বর্ণনা করা হয়েছে। কাব্যিক ভাষায় তার হাজার হাজার মাথা, হাজার হাজার হাত ও হাজার হাজার পায়ের বর্ণনা দেওয়া হয়েছে এবং বলা হয়েছে এই বিশ্বাস স্বরূপ নিয়েও তিনি মাত্র দশ আঙুল পরিমিত স্থানে জগতকে আবদ্ধ করে আছেন এবং দশদিকেই তিনি জগতে পরিব্যাপ্ত করে আছেন। অতীত, বর্তমান ও ভবিষ্যতের সকল আবির্ভূত সত্ত্বাই পুরুষ স্বয়ং। আরও বলা হয়েছে যে, তিনি তার সৃষ্টিরও বাইরে যেতে পারেন। সাকার রূপে পুরুষের বিশালত্ব এবং মনের অধিগম্য ক্ষেত্রের বাইরে তার অবস্থানকে সর্বেশ্বরবাদী দৃষ্টিকোণ থেকে দেখা হয়। সবশেষে এই মহানপুরুষের মহিমা বর্ণনা করতে গিয়ে বলা হয়েছে, তার মহিমা এই সূক্তে উল্লিখিত গৌরবের চেয়ে অনেক বেশি এবং এখানে তার মহিমার ন্যূনতম ধারণা দেওয়া হয়েছে।
সৃষ্টিতত্ত্ব
পুরুষসূক্তের পঞ্চম থেকে পঞ্চদশ শ্লোকে ঋগ্বেদের সৃষ্টিতত্ত্ব ব্যাখ্যা করা হয়েছে। সূক্ত অনুসারে, পুরুষের বিরাট নামক বিশ্বরূপ হল সৃষ্টির উৎস। বিরাটের মধ্যে সর্বব্যাপী জ্ঞানের আবির্ভাব ঘটে এবং বিরাট থেকে বৈচিত্র্যের সৃষ্টি হয়। শেষের দিকের শ্লোকগুলিতে বলা হয়েছে, পুরুষ নিজেকে আহুতি দিয়ে পক্ষী, বন্য ও গবাদি পশু, তিন বেদ, মন্ত্রের ছন্দ সৃষ্টি করেন। তার মুখ, বাহু, জঙ্ঘা ও পা থেকে চার বর্ণের জন্ম হয়। পুরুষের মন থেকে চন্দ্র ও চোখ থেকে সূর্যের জন্ম হয়। তার মুখ ও নিঃশ্বাস থেকে ইন্দ্র ও অগ্নির জন্ম হয়। তার নাভি থেকে আকাশ, মাথা থেকে স্বর্গ, পা থেকে পৃথিবী ও কান থেকে অন্তরীক্ষের জন্ম হয়। এই সৃষ্টিকর্মের মাধ্যমে মানুষ, জাগতিক ও মহাজাগতিক সকল সত্ত্বার মধ্যে একত্ব স্থাপিত হয়। কারণ, সবই সেই একক সত্ত্বা পুরুষের অংশসম্ভূত।
যজ্ঞ
পুরুষসূক্তে বলা হয়েছে, পুরুষের কৃত যজ্ঞের মাধ্যমে এবং যজ্ঞ থেকে জগৎ সৃষ্টি হয়েছে। এই আদি যজ্ঞ থেকেই যাবতীয় সৃষ্টি রূপ ধারণ করেছে। সপ্তদশ শ্লোকে বলা হয়েছে যে, এই আদি যজ্ঞ থেকেই যজ্ঞের ধারণার উৎপত্তি হয়েছে। শেষ শ্লোকগুলিতে সকল সৃষ্টির আদিশক্তি রূপে যজ্ঞের গৌরব ঘোষিত হয়েছে।
ব্যাখ্যা
বৈদান্তিকেরা পুরুষসূক্তকে উপাসনা, জ্ঞান, ভক্তি, ধর্ম ও কর্মের রূপক হিসেবে গ্রহণ করেন। আবার বৈচিত্র্যের মধ্যে ঐক্যের ধারণাটির জন্য এটি বৈষ্ণব ভেদাভেদ দর্শনের মূল ভিত্তি হিসেবে দৃষ্ট হয়। পুরুষের ধারণাটি সাংখ্য দর্শনেও পাওয়া যায়।
পুরুষসূক্তের উল্লেখ পাওয়া যায় অথর্ববেদ (১৯।৬), সামবেদ (৬।৪), যজুর্বেদ (বাজসনেয়ী ৩১।১-৬) ও তৈত্তিরীয় আরণ্যকের (৩।১২,১৩) মতো বৈদিক গ্রন্থে। শতপথ ব্রাহ্মণ, তৈত্তিরীয় ব্রাহ্মণ, শ্বেতাশ্বেতর উপনিষদ ও মুদ্গল উপনিষদে এর ব্যাখ্যা দেওয়া হয়েছে। আধুনিক হিন্দুধর্মে গায়ত্রী মন্ত্রের মতো যে অল্প কয়েকটি ঋগ্বৈদিক স্তোত্র প্রচলিত আছে, তার মধ্যে এটি একটি। বাজসনেয়ী সংহিতা (৩১। ১-৬), সামবেদ সংহিতা (৬।৪) ও অথর্ববেদ সংহিতায় (১৯।৬) এই সূক্তের অর্থব্যাখ্যা সহ উল্লেখ পাওয়া যায়। পৌরাণিক সাহিত্যের মধ্যে ভাগবত পুরাণ (২।৫।৩৫ থেকে ২।৬।১-২৯) ও মহাভারতে (মক্ষধর্মপর্ব ৩৫১ ও ৩৫২) এই শ্লোকের ব্যাখ্যা দেওয়া হয়েছে।
আইশা আল-মানা
আয়েশা আল-মানা (আরবি: عائشة المانع) একজন সৌদি সক্রিয়কর্মী এবং নারীবাদী যিনি সৌদি আরবে নারীদের গাড়ি চালানোর উপর নিষেধাজ্ঞার বিরোধিতা এবং পুরুষ-অভিভাবকত্ব বিরোধী প্রচারণা অভিযানে বিক্ষোভে অংশ নিয়েছেন। তিনি আল-মানা জেনারেল হসপিটালস এবং মোহাম্মদ আল-মানা কলেজ অফ হেলথ সায়েন্সেস-এর পরিচালক হিসেবেও কাজ করেন এবং ইব্রাহিম এম আলমানা অ্যান্ড ব্রাদার্সের বোর্ড সদস্য।
জীবনী
আল-মানা ১৯৪৮ সালে সৌদি শহর খোবারে জন্মগ্রহণ করেন। সৌদি আরবের আল-কুতাবে কুরআন অধ্যয়ন করার পর আল-মানা মিশর ভ্রমণ করেন, যেখানে তিনি স্কুল শেষ করেন। এরপর তিনি আমেরিকান ইউনিভার্সিটি অফ বৈরুতে সমাজবিজ্ঞান অধ্যয়ন করেন এবং ১৯৭১ সালে অরেগন বিশ্ববিদ্যালয় থেকে সমাজবিজ্ঞানে স্নাতক ডিগ্রী অর্জন করেন এবং এরপর অ্যারিজোনা স্টেট ইউনিভার্সিটি থেকে সমাজবিজ্ঞানে স্নাতকোত্তর ডিগ্রী অর্জন করেন। তিনি ১৯৮২ সালে কলোরাডো বিশ্ববিদ্যালয় থেকে পিএইচডি অর্জন করেন, সোরায়া আল-তুর্কি, সোরায়া ওবেইদ, ফাটিন শাকির এবং সামিরা ইসলামের মতো প্রথম সৌদি নারীদের একজন হন। তার প্রবন্ধশিরোনাম ছিল অর্থনৈতিক উন্নয়ন এবং সৌদি আরবে নারীর অবস্থার উপর এর প্রভাব ।
১৯৮৫ সালেআল-শারিকা আল-খালিজিয়া লিল ইনমা (আল-খালিজিয়া ডেভেলপমেন্ট কোম্পানি) প্রতিষ্ঠা করেন, যা সম্পূর্ণভাবে নারীদের দ্বারা পরিচালিত হয়। কোম্পানির লক্ষ্য ছিল মহিলাদের কম্পিউটার প্রশিক্ষণ এবং প্রযুক্তিগত শিক্ষা প্রদান করা এবং কর্মশক্তিতে মহিলাদের উপর গবেষণার উপর দৃষ্টি নিবদ্ধ করে একটি গবেষণা কেন্দ্র স্থাপন করা।
আল-মানা ১৯৯০ সালে সৌদি আরবের প্রথম মহিলা হাসপাতাল পরিচালক হন, যখন তিনি সৌদি আরবের পূর্ব প্রদেশের আলমানা গ্রুপ অফ হাসপাতালের সহায়তা সেবা পরিচালক হন।
ড্রাইভিং নিষেধাজ্ঞাকে চ্যালেঞ্জ করা
আল-মানা ড্রাইভিং নিষেধাজ্ঞার প্রতিবাদে তিনটি ভিন্ন প্রচারণায় অংশ নেন। প্রথমটি ছিল ১৯৯০ সালে উপসাগরীয় যুদ্ধের সময়, এবং দ্য সিক্সথ অফ নভেম্বরে বইটিতে নথিভুক্ত করা হয়েছিল। আল-মানা ২০১১ এবং ২০১৩ সালে উইমেন টু ড্রাইভ আন্দোলনের অংশ হিসেবে পরবর্তী প্রচারাভিযানেও অংশ নিয়েছিলেন।
বহু বছর পর, আল-মানা আরও দুটি ড্রাইভিং অভিযানে অংশ নেন। প্রথমটি আরব বসন্ত দ্বারা অনুপ্রাণিত হয়ে ২০১১ সালে অনুষ্ঠিত হয়, অন্যটি অক্টোবর ২০১৩ সালে আয়োজিত হয়।
বীরাভাল্লি কলেজ অব ল
বীরাভাল্লি কলেজ অব ল একটি বেসরকারি আইন স্কুল, যা ভারতের অন্ধ্র প্রদেশ রাজ্যের পূর্ব গোদাবরী জেলার রাজামুন্দ্রির প্রকাসমনগরের কোটিলিঙ্গালা পেটায় অবস্থিত। এই আইন কলেজ ৩ বছরের এলএলবি (অনার্স), পাঁচ বছরের সমন্বিত বিএ, এলএলবি এবং দুই বছর এলএলবি কোর্স করা যায়। এটি বার কাউন্সিল অব ইন্ডিয়া (বিসিআই), নয়াদিল্লি অনুমোদিত এবং অন্ধ্র বিশ্ববিদ্যালয়ের অধিভুক্ত। এই আইন শিক্ষাপ্রতিষ্ঠানটি ২০০৯ সালে প্রতিষ্ঠিত হয়েছিল।
ইভরেনসেল
ইতিহাস এবং প্রোফাইল
ইভরেনসেল ১৯৯৫ সালের ৭ জুন প্রতিষ্ঠিত হয়েছিল। কাগজটি অন্যান্য তুর্কি সংবাদপত্রের চেয়ে আলাদা যেহেতু এটি শ্রমিক ইউনিয়নকে ঘিরে বিভিন্ন বিষয়ে গভীর গবেষণা চালিয়েছে। ২০১৭ সালে সংবাদপত্রটির একটি ইংরেজি সংস্করণ শুরু হয়েছিল।
ঘটনা
১৯৯৬ সালে ২৭ বছর বয়সী এই পত্রিকার সাংবাদিক মেটিন গোকতেপে পুলিশ হেফাজতে মৃত্যুবরণ করেছিল এবং এতে জনসাধারণের বিক্ষোভ ও হৈ চৈ হয়েছিল। তাকে আটক এবং হত্যার দিন এই প্রতিবেদক কর্মরত ছিলেন।
গ্ঝোন-নু-সেং-গে
সংক্ষিপ্ত জীবনী
গ্ঝোন-নু-সেং-গের পিতা ল্হা-গ্চেন ছিলেন দ্বোন-রাস-দার-মা-সেং-গে নামক রালুং বৌদ্ধবিহারের দ্বিতীয় প্রধানের ভ্রাতা। গ্ঝোন-নু-সেং-গের ভগিনীর নাম রিন-ছেন-দ্পাল-মো । আট বছর বয়সে দ্বোন-রাস-দার-মা-সেং-গে তাকে দীক্ষাদান করেন। এছাড়া তিনি দ্বোন-পো-'ব্যুং-গ্নাস-র্গ্যাল-ম্ত্শান  নামক মার-পা-ছোস-ক্যি-ব্লো-গ্রোসের শিষ্য ও খু-স্তোন-ব্র্ত্সোন-'গ্রুস-গ্যুং-দ্রুং  নামক অতীশ দীপঙ্করের শিষ্যের নিকট শিক্ষালাভ করেন। তিনি ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের নিকট মধ্যমক সম্বন্ধে অধ্যয়ন করেন। তেত্রিশ বছর বয়সে তিনি রালুং বৌদ্ধবিহারের তৃতীয় প্রধান হিসেবে নির্বাচিত হন।
হার্বার্ট গোল্ডস্টেইন
হার্বার্ট গোল্ডস্টেইন একজন মার্কিন পদার্থবিজ্ঞানী এবং আদর্শ গ্র্যাজুয়েট পাঠ্যবই Classical Mechanics এর রচয়িতা। তিনি সিটি কলেজ অব নিউ ইয়র্ক থেকে ১৯৪০ সালে বিএস এবং ম্যাসাচুসেট্‌স ইনস্টিটিউট অফ টেকনোলজি থেকে ১৯৪৩ সালে পিএইচডি ডিগ্রি অর্জন করেন। ১৯৪২ থেকে ১৯৪৬ সাল পর্যন্ত তিনি ম্যাসাচুসেট্‌স ইনস্টিটিউট অফ টেকনোলজির রেডিয়েশন ল্যাবরেটরীতে কর্মরত ছিলেন। ১৯৪৬ থেকে ১৯৪৯ সাল পর্যন্ত হার্ভার্ড বিশ্ববিদ্যালয় এর পদার্থবিজ্ঞান বিভাগের ইন্সট্রাক্টর ছিলেন। ১৯৫২ থেকে ১৯৫৩ সাল পর্যন্ত ব্র্যান্ডেইজ বিশ্ববিদ্যালয় এ পদার্থবিজ্ঞান বিভাগে ভিজিটিং সহযোগী অধ্যাপক হিসেবে কর্মরত ছিলেন।
ভবানী বণিক
ভবানী বণিক ছিলেন অষ্টাদশ শতাব্দীর একজন বাঙালি কবিয়াল।
জীবনী
তাঁর জন্মস্থান অবিভক্ত বর্ধমান জেলা র সাতগেছে গ্রামে। ভবানী বেনে নামেই সর্বাধিক পরিচিত ছিলেন। পেশায় তিনি ছিলেন গন্ধবণিক, ব্যবসায়িক কারণে কলকাতায় বাস করতেন। স্বভাবকবি ভবানী বণিক মুখে মুখে গান রচনা করতে পারতেন। তিনি একটি কবির দলও গঠন করেন। কবিগানে তাঁর অন্যতম প্রতিপক্ষ ছিলেন নিত্যানন্দ বৈরাগী বা নিতাই বৈরাগী। এই দু-দলের প্রতিযোগীতাকে লোকে বাঘ-মহিষের লড়াই বলত। কবি গান ছাড়াও তিনি বেশ কিছু কৃষ্ণবিষয়ক ও শ্যামা বিষয়ক গান রচনা করেছিলেন। তার দলে রাম বসু (কবিয়াল) গান বেধেছেন। এর বাইরে তিনি বহু সখীসংবাদ ও নানা ধরনের ভক্তিগীতি রচনা করেছিলেন। দুর্গাদাস লাহিড়ি সম্পাদিত 'বাঙালির গান' গ্রন্থে এনার গান পাওয়া যায়।
রিচার্ড বার্থেলমেস
প্রারম্ভিক জীবন
বার্থেলমেস ১৮৯৫ সালের ৯ই মে নিউ ইয়র্ক সিটিতে জন্মগ্রহণ করেন। তার মাতা ক্যারোলিন ডব্লিউ হ্যারিস ছিলেন একজন মঞ্চ অভিনেত্রী এবং পিতা অ্যালফ্রেড ডব্লিউ বার্থেলমেস। তার মাত্র এক বছর বয়সে তার পিতা মারা যান। তার মায়ের মাধ্যমে তিনি মঞ্চে বড় হন এবং ছেলেবেলা থেকেই মঞ্চে হাঁটা শুরু করেন। পাশাপাশি তিনি নিয়াকের হাডসন রিভার মিলিটারি একাডেমি এবং কানেটিকাটের হার্টফোর্ডের ট্রিনিটি কলেজে পড়াশুনা করেন। তিনি কলেজে এবং কয়েকটি বেনামী কোম্পানির হয়ে কিছু অভিনয় করেন। ১৯১৯ সালের মধ্যে তার স্টক কোম্পানিতে পাঁচ বছরের অভিজ্ঞতা সঞ্চয় হয়।
কর্মজীবন
রুশ অভিনেত্রী আলা নাজিমভা রিচার্ডের মা ক্যারোলিনের নিকট ইংরেজি শিখতেন। নাজিমভা রিচার্ডকে অভিনয়কে পেশা হিসেবে নিতে উপদেশ দেন। ১৯১৬ সালে গ্লোরিয়াস রোম্যান্স চলচ্চিত্রে অতিরিক্ত শিল্পী হিসেবে তার পর্দায় অভিষেক হয়। এছাড়া তিনি মার্গারিট ক্লার্ক অভিনীত কয়েকটি চলচ্চিত্রে পার্শ্ব ভূমিকায় কাজ করেন।
পরবর্তী চলচ্চিত্র ওয়ার ব্রাইডস-এ তাকে নাজিমভার বিপরীতে দেখা যায়। এই ছবিতে কাজ করে তিনি পরিচালক ডি ডব্লিউ গ্রিফিথের দৃষ্টি কাড়েন এবং তার পরিচালিত কয়েকটি চলচ্চিত্রে গুরুত্বপূর্ণ চরিত্রে কাজের প্রস্তাব পান। অবশেষে তাকে লিলিয়ান গিশের বিপরীতে ব্রোকেন ব্লুজমস (১৯১৯) ও ওয়ে ডাউন ইস্ট (১৯২০) চলচ্চিত্রে কাজ দেওয়া হয়। তিনি চার্লস ডুয়েল ও হেনরি কিংয়ের সাথে যৌথভাবে প্রযোজনা কোম্পানি ইনস্পায়ারেশন ফিল্ম কোম্পানি প্রতিষ্ঠা করেন। তাদের প্রতিষ্ঠানের একটি উল্লেখযোগ্য চলচ্চিত্র হল টলাবল ডেভিড (১৯২১), এতে রিচার্ড একজন কিশোর মেইলম্যান ভূমিকায় অভিনয় করেন। ছবিটি ব্যাপক সফলতা অর্জন করে। ১৯২২ সালে ফটোপ্লে তাকে "মার্কিন যুক্তরাষ্ট্রের সকল মেয়েদের আদর্শ" বলে অভিহিত করে।
থাম্ব|ডান|150px|সিলভারস্ক্রিন ম্যাগাজিনে বার্থলমেস, ১৯২২।
বার্থেলমেস অচিরেই হলিউডের অন্যতম শীর্ষ পারিশ্রমিক গ্রহীতা হয়ে ওঠেন। তিনি এসময় হলিউডের কয়েকটি ধ্রুপদী চলচ্চিত্র - দ্য প্যাটেন্ট লিদার কিড (১৯২৭) ও দ্য নুজ (১৯২৮)-এ অভিনয় করেন। এই দুটি চলচ্চিত্রে অভিনয়ের জন্য তিনি ১ম একাডেমি পুরস্কার আয়োজনে শ্রেষ্ঠ অভিনেতা বিভাগে মনোনীত হন।
সবাক চলচ্চিত্র যুগ শুরুর পর বার্থেলমেসের ভাগ্য পরিবর্তিত হয়। তিনি কয়েকটি সবাক চলচ্চিত্রে কাজ করেন, যার মধ্যে উল্লেখযোগ্য হল সন অব দ্য গডস (১৯৩০), দ্য ডন প্যাট্রল (১৯৩০), দ্য লাস্ট ফ্লাইট (১৯৩১), দ্য কেবিন ইন দ্য কটন (১৯৩২) ও সেন্ট্রাল এয়ারপোর্ট (১৯৩৩) এবং অনলি অ্যাঞ্জেলস হ্যাভ উইংস (১৯৩৯) চলচ্চিত্রে একজন পাইলট ও রিটা হেওর্থের চরিত্রের স্বামীর ভূমিকা।
মানু
মানু, হলেন একজন ভারতীয় অভিনেত্রী এবং নৃত্যশিল্পী। পরিচালক সরণের এর কাধাল মন্নান (১৯৯৮) চলচ্চিত্রে অভিনয়ের মাধ্যমে তাঁর অভিষেক হলেও, মানু অভিনয় জীবন ছেড়ে পারফর্মিং আর্টস কোম্পানি স্থাপন করেন। নর্তকী হবার স্বপ্ন সফল করতে তিনি বিশ্বব্যাপী তাঁর নাচের দল নিয়ে নৃত্য প্রদর্শন করেছেন। তিনি ২০১১ সালে আবারও ফিরে আসেন এবং সিঙ্গাপুরে অসুস্থ অভিনেতা রজনীকান্তের চিকিৎসায় সহায়তায় করেন।
পেশা
মানুর জন্ম ও বেড়ে ওঠা দুটোই আসামের গুয়াহাটিতে এবং তিনি ৪ বছর বয়সে নাচ শুরু করেন। তিনি গুরুমণি সিনহা সিংহ, গুরু অরবিন্দ কালীতা এবং গুরু হাজুওয়ারীর পরিচালনায় মণিপুরী ও কথক নৃত্যে তাঁর বিশারদ সম্পন্ন করেন যথাক্রমে ১৯৯২ এবং ১৯৯৫ সালে। এরপর তিনি ব্যাপকভাবে তাঁর গুরু, পদ্মা হরগোপালের তত্ত্বাবধানে ভরতনাট্যমের প্রশিক্ষণ নেন। তাঁর আরঙ্গেত্রম (মঞ্চে প্রথম জনসমক্ষে প্রদর্শন) হয় ১৯৯৫ সালে। একটি জাতীয় নৃত্য ভ্রমণ শুরু করার পর, নাচের প্রতি তাঁর অনুরাগ তাঁকে ধনঞ্জয় যুগলের অধীনে প্রশিক্ষণ নিতে চেন্নাই টেনে আনে। তাঁর সঞ্চালনায় একটি নৃত্য দেখার পর অভিনেতা বিবেক পরিচালক সরণকে তাঁর নাম সুপারিশ করেন। সরণ তাঁর প্রথম চলচ্চিত্র কাধাল মন্নান (১৯৯৮)-এর জন্য নায়িকা খুঁজছিলেন। মানু প্রথমে সুযোগটি প্রত্যাখ্যান করেন, তবে তাঁর বাবা-মা সম্মতি দেওয়ায় ছয় মাস পরে তিনি চুক্তি স্বাক্ষর করেন। ছবিটির সাফল্য সত্ত্বেও, মানু অভিনেত্রী জীবনকে পেশা হিসেবে না নিয়ে নিজের নৃত্য সংস্থা 'মানু আর্টজ' প্রতিষ্ঠা করেন। তিনি বিশ্বজুড়ে তাঁর নাচের দলের প্রধান হিসাবে অংশ নিয়ে, শিবগামী, লিভিং ট্রি, মাধবী এবং কোঞ্জুম সালাঙ্গাইয়ের মত শাস্ত্রীয় নৃত্যানুষ্ঠান করেছেন।
বিয়ে করার পরে, তিনি সিঙ্গাপুরে চলে আসেন। ২০১১ সালে ভারতে সিঙ্গাইল কুরুশেত্রম নামে একটি সিঙ্গাপুরীয় চলচ্চিত্রের প্রচার করার জন্য তিনি পুনরায় চলচ্চিত্র মাধ্যমে আত্মপ্রকাশ করেছিলেন। তারপরে তিনি অসুস্থ রজনীকান্তের সুস্থতায় সহায়তার জন্য কাজ করেন। ছবিটির প্রযোজক রজনীকান্তের ঘনিষ্ঠ ছিলেন, এবং সিঙ্গাপুরে থাকাকালীন মানুকে অনুরোধ করেছিলেন অভিনেতার দেখাশোনা করার জন্য। সেই বছরেই, তিনি শ্রীলঙ্কায় এজুথাথা কদাই নামের একটি দূরদর্শন চলচ্চিত্রের জন্য শ্যুটিং করেছিলেন। একই সাথে তিনি কলম্বোর একটি মেডিকেল ক্যাম্পে তাঁর স্বামী, ক্যান্সার সার্জন সন্দীপ দুরাহের সঙ্গেও কাজ করছিলেন। তিনি চেন্নাইয়ে ভীষ্ম, দ্য গ্র্যান্ডসায়ার, দি পিতামহ র মঞ্চ প্রযোজনায়ও সহায়তা করেছিলেন। সেখানে পরিচালক কৈলাস বালাচন্দ্র, রজনীকান্ত এবং অভিনেতা বিবেক উপস্থিত ছিলেন। তিনি, অভিষেকের ষোল বছর পরে, তাঁর দ্বিতীয় তামিল চলচ্চিত্র, এন্না সাথাম ইন্দা নেরাম (২০১৪)-এ অভিনয় করেন। ছবিটির পরিচালক গুরু রমেশ তাঁকে চিত্রনাট্যটি বর্ণনা করেছিলেন এবং তিনি প্রাথমিকভাবে তাঁকে জানিয়েছিলেন যে তিনি ছবিতে অভিনয় করতে আগ্রহী নন। পরে তিনি তাঁকে এবং সিঙ্গাপুর- ভিত্তিক নাট্য অভিনেতা পুরাভালান নারায়ণস্বামীকে অভিনেতা রজনীকান্তের কাছে নিয়ে গিয়ে তাঁর সামনে চিত্রনাট্যটি আবার পড়ে শোনান। রজনীকান্তের পরামর্শে, অবশেষে মানু ছবিতে অভিনয় করতে রাজি হয়েছিলেন, যদিও রজনীকান্তের একমাত্র উদ্বেগ ছিল "চারটি সাত বছরের বাচ্চার মা"য়ের চরিত্রে মানুর অভিনয় করা উচিত কিনা। তবে সেটা মানুর পক্ষে সমস্যা ছিল না। ছবিটি অনাড়ম্বরভাবে মুক্তি পেয়েছিল এবং ভাল চলেনি।
ইন্দো-ইরানি
ইন্দো-ইরানীয় জনগোষ্ঠী, যারা কখনও কখনও স্ব-পদবী হিসাবে আর্য হিসাবে পরিচিত ছিল, তারা ছিল ইন্দো-ইউরোপীয় সম্প্রদায়ের একটি দল যারা ইন্দো-ইরানীয় ভাষাসমূহের গোড়াপত্তন করেছিল, যা খ্রিস্টপূর্ব তৃতীয় সহস্রাব্দের দ্বিতীয় অংশে ইউরেশিয়ার প্রধান অংশগুলিতে ইন্দো-ইউরোপীয় ভাষা পরিবারের একটি প্রধান শাখা ছিল। এরা অবশেষে ইরানি জাতি এবং ইন্দো-আর্য জাতির মধ্যে ছড়িয়ে পড়ে।
উৎপত্তি
প্রারম্ভিক ইন্দো-ইরানীয়রা সাধারণত সিনতাশতা সংস্কৃতি হিসাবে পরিচিত প্রোটো-ইন্দো-ইউরোপীয়দের বংশধর এবং বিস্তৃত অ্যান্ড্রোনোভো দিগন্তের মধ্যে পরবর্তী এন্ড্রোনোভো সংস্কৃতি হিসাবে চিহ্নিত হয় এবং তাদের জন্মভূমি ইউরেশিয়ান সমাধির একটি অঞ্চল যা ইউরাল নদীর তীরে অবস্থিত। পশ্চিম, পূর্বে তিয়ান শান (যেখানে ইন্দো-ইরানীরা পূর্ব আফানাসেভো সংস্কৃতির দ্বারা অধিকৃত অঞ্চলটি দখল করেছিল), এবং দক্ষিণে ট্রানস্যাকিয়ানা এবং হিন্দু কুশ।
মিতান্নি এবং বৈদিক ভারতে ইন্দো-আর্যদের ব্যবহারের ভিত্তিতে, নিকট পূর্ব এবং হরপ্পান ভারতে এর পূর্ব অনুপস্থিতি, এবং ১৯ শতকের বিংশ শতাব্দীর বিংশ শতাব্দীর সিনতাশতার অ্যান্ড্রোনোভো সাইটের সত্যতা যা কুজমিনা (১৯৯৪) যুক্তি দিয়েছিলেন যে রথটি ইন্দো-ইরানি হিসাবে অ্যান্ড্রনোভোকে চিহ্নিতকরণ করে। অ্যান্টনি ও বিনোগ্রাদভ (১৯৯৫) খ্রিস্টপূর্ব ২০০০ খ্রিস্টাব্দের দিকে ক্রিভয় হ্রদে একটি রথ দাফনের তারিখ নির্ণয় করেছিলেন এবং একটি বাকরিয়া-মার্জিয়ানা সমাধিও সম্প্রতি পাওয়া গেছে যা এর সাথে আরও সংযোগের ইঙ্গিত দেয়।
ঐতিহাসিক ভাষাতত্ত্ববিদরা বিস্তৃতভাবে অনুমান করেন যে ইন্দো-ইরানীয় ভাষাগুলির ধারাবাহিকতা সম্ভবত ২০০০ খ্রিস্টপূর্ব অবধি বিবর্তিত হতে শুরু করেছিল, যদি এর আগে না হয়, বৈদিক এবং ইরানি উভয় সংস্কৃতির আগে। এই ভাষাগুলির প্রাচীনতম রেকর্ডকৃত রূপগুলি, বৈদিক সংস্কৃত এবং গাঁথার আবেস্তান উল্লেখযোগ্যভাবে অনুরূপ, সাধারণ প্রোটো-ইন্দো-ইরানি ভাষা থেকে উদ্ভূত। নুরিস্তানি ভাষা এবং ইরানি এবং ইন্দো-আর্য দলগুলোর মধ্যে যে উদ্ভব হয়েছে তার প্রথম এবং প্রথম দিকের সম্পর্ক সম্পূর্ণ পরিষ্কার নয়।
ধর্ম
ইন্দো-ইরানীয়দের ধর্মবিশ্বাসকে আর্য ধর্মসমূহের অন্যতম অংশ বলা হয়ে থাকে।
সমজাতীয় পরিভাষা
নীচে ঋগ্বেদ এবং আবেস্তা এর তুলনামূলক ভাষাগত বিশ্লেষণ থেকে প্রাপ্ত সমজাতীয় পদগুলির একটি তালিকা দেওয়া হল। উভয় সংগ্রহই প্রোটো-ইন্দো-ইরানীদের থেকে পৃথক হয়ে (আনুমানিক দ্বিতীয় সহস্রাব্দ খ্রিস্টপূর্ব) তাদের নিজ নিজ ভারতীয় ও ইরানি শাখায় অন্তর্ভুক্ত হওয়ার পরের প্রস্তাবিত সময় থেকে নেওয়া।
বধূ কোন আলো লাগল চোখে
'বধূ কোন আলো লাগলো চোখে একটি ভারতীয় বাংলা টেলিভিশন ধারাবাহিক ছিল যা স্টার জলসায় প্রচারিত হত। এটি প্রযোজনা করে শ্রী ভেঙ্কটেশ ফিল্মস এবং পেল ডেই। এই ধারাবাহিকে পায়েল দে ও সৌরভ চক্রবর্তী প্রধান ভূমিকা পালন করেন। সফলভাবে আড়াই বছর ধরে চলার পর, এটি তুমি আসবে বলে দ্বারা প্রতিস্থাপিত হয়। এটি অনেকগুলি পুরস্কার পায়।
কাহিনী সংক্ষেপ
এই সিরিয়ালটির নাম রবীন্দ্রনাথ ঠাকুরের নৃত্যনাট্য চিত্রাঙ্গদার একটি গান থেকে নেয়া। এটি আলো নামের একজন সুন্দর মেয়ে এবং তার সারা জীবনের বিভিন্ন উত্থান ও পতনের গল্প। প্রথম বিবাহ ব্য‌র্থ‌ হওয়ার কারণে আলো আত্মহত্যা করার চেষ্টা করেছিল, কিন্তু ভাগ্যের খেয়ালে তার জীবনে সৌরভ আসে। আলো সৌরভের অসুস্থ মেয়ে ইচ্ছেকে লালনপালন করার জন্য রাজি হয়। যদিও আলো এবং সৌরভ একে অপরের জন্য চিন্তা করলেও তারা আদর্শ বিবাহিত দম্পতি হিসাবে প্রতিনিধিত্ব করে না, কারণ তারা তাদের উভয়ের বিয়ের অতীত অভিজ্ঞতার জন্য আতঙ্কিত ।
মারাওয়াহ দ্বীপ
ভূতত্ত্ব এবং ভূগোল
বর্তমান গবেষণা ইঙ্গিত দেয় যে দ্বীপটি হলোসিন বালি এবং সমুদ্র সৈকতের তলানির সাথে সংযুক্ত এবং সাবখার মধ্যস্থ প্যাচের (জায়গার অংশ) সাথে সংযুক্ত অবশেষ প্লাইস্টোসিন চুনাপাথরের প্ল্যাটফর্মসমূহ থেকে তৈরি হয়েছিল। মারাওয়াহ আবুধাবি রাজধানী ও শহরের ১০০ কিমি (৬২ মাইল) পশ্চিমে অবস্থিত। দ্বীপটি পূর্ব থেকে পশ্চিমে প্রায় ১৩ কিমি (৮.১ মাইল) এবং উত্তর থেকে দক্ষিণে প্রায় ৫.৫ কিমি (৩.৪ মাইল)। মারওয়াহার সন্নিকটে তিনটি দ্বীপ রয়েছে: পশ্চিমে আল ফিয়াহের ছোট দ্বীপ, দক্ষিণ-পূর্বে জুনাইনা দ্বীপ এবং পূর্বে আবু আল আবিয়াদ দ্বীপ।
ইতিহাস
ইস্ট ইন্ডিয়া কোম্পানি পারস্য উপসাগরের একটি নটিকাল জরিপে (দ্বীপ, সমুদ্র সংক্রান্ত জরিপ) তার অবস্থানটি লিপিবদ্ধ করার পরে ১৮২৯ সালের দিকে প্রথম পশ্চিম দ্বীপ সম্পর্কে সচেতন হয়েছিল।
প্রত্নতত্ত্ব
যদিও ব্যক্তিগত মালিকানাধীন, দ্বীপটি প্রত্নতত্ত্বের একটি মূল কেন্দ্র। সাম্প্রতিক খননের ফলে একটি ছোট প্রাকৃতিক মুক্তা পাওয়া যায় যা খ্রিস্টপূর্ব ৫৮০০/৫৬০০ অবধি কার্বন ছিল ।
১৯৯২ সালে, আবু ধাবি দ্বীপপুঞ্জ প্রত্নতাত্ত্বিক জরিপ (এডিআইএএস) দ্বীপের প্রাথমিক জরিপ সম্পন্ন করেছে। প্রত্নতাত্ত্বিকগণ নব্যপ্রস্তরযুগ থেকে ইসলামিক সময়কাল (১২-১৩ খ্রিস্টাব্দ) পর্যন্ত ১৩ টি অঞ্চল চিহ্নিত করেছিলেন।
২০০৪ সালে, এডিআইএএস নব্যপ্রস্তর স্থাপনার ধ্বংসাবশেষ এবং ২০০টিরও বেশি চকচকে যন্ত্রের মধ্যে এই অঞ্চলে পাওয়া প্রাচীনতম কঙ্কাল আবিষ্কার করেছিল। অঞ্চল থেকে উদ্ধার করা দাঁত থেকে ডিএনএ বের করা হয়েছিল এবং এটি নির্ধারণ করা হয়েছিল যে ধ্বংসাবশেষসমূহ প্রায় ৭,৫০০ বছর পুরানো।
পল্লে রামা রাও
পাল্লে রাম রাও ফ্রেং একজন ভারতীয় বিজ্ঞানী যিনি ভৌত ও যান্ত্রিক ধাতুবিদ্যার ক্ষেত্রে তাঁর অবদানের জন্য বিখ্যাত। তিনি সারা ভারতে এবং বিদেশের ডজনেরও বেশি বিশ্ববিদ্যালয় এবং সমিতির জন্য সহযোগিতা ও গবেষণা কার্যক্রম পরিচালনা করেছেন। তিনি বৈজ্ঞানিক সম্প্রদায়ে অবদানের জন্য ভারতের রাষ্ট্রপতি কর্তৃক ২০১১ সালে পদ্মবিভূষণ উপাধিতে ভূষিত হন। তিনি গভর্নিং কাউন্সিল, ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালার্জি অ্যান্ড নিউ মেটেরিয়ালস (এআরসিআই), হায়দ্রাবাদের চেয়ারম্যান হিসেবে দায়িত্ব পালন করেন।
শিক্ষা
পল্লে রামা রাও মাদ্রাজ বিশ্ববিদ্যালয় থেকে এম. এ (পদার্থবিজ্ঞান) এবং বেনারস হিন্দু বিশ্ববিদ্যালয় থেকে পিএইচডি (পদার্থবিজ্ঞান ও পদার্থবিজ্ঞান) করেছেন। ১৯৬৬ - ১৯৬৭ সালে তিনি পেনসিলভেনিয়া বিশ্ববিদ্যালয়ে পোস্টডক্টরাল রিসার্চ অ্যাসোসিয়েট ছিলেন। তিনি ১৯৬০ সালে ব্যাঙ্গালোরের ইন্ডিয়ান ইনস্টিটিউট অফ সায়েন্সের ফ্যাকাল্টি বিভাগে যোগদান করেন।১৯৬২ সালে তিনি ইন্ডিয়ান ইনস্টিটিউট অব টেকনোলজিতে (বিএইচইউ) বারাণসীতে প্রভাষক হিসাবে যোগদান করেন এবং তারপর সেখানে শারীরিক ধাতুবিদ্যার অধ্যাপক হিসাবে কাজ চালিয়ে যান। এরপর তিনি ভারত সরকারের বিজ্ঞান ও প্রযুক্তি ও মহাসাগর উন্নয়ন বিভাগের সচিব এবং পরমাণু শক্তি নিয়ন্ত্রক বোর্ডের চেয়ারম্যান হিসাবে নিযুক্ত হন। তিনি ইনসা ন্যাশনাল অ্যাকাডেমি অফ সায়েন্স, ইন্ডিয়ান ন্যাশনাল অ্যাকাডমি অফ ইঞ্জিনিয়ারিং, অন্ধ্র প্রদেশ অ্যাকাডামি অফ সায়েন্সেসের ফেলো হিসেবে সম্মানিত হয়েছেন। তিনি ইন্ডিয়ান ইনস্টিটিউট অফ মেটালস এবং মেটেরিয়ালস রিসার্ভ সোসাইটি অফ ইণ্ডিয়ার সভাপতি নির্বাচিত হয়েছেন।
কাজ
তিনি যদিও বিভিন্ন বিষয়ে সারা ভারতীয় বিপুল সংখ্যক একাডেমিক প্রতিষ্ঠানের সাথে যুক্ত ছিলেন, তাঁর গবেষণার আগ্রহ ধাতব আচরণ এবং যান্ত্রিক খাদ বিকাশকে কেন্দ্র করে ছিল।
একাডেমিক ও গবেষণা সাফল্য
রামা রাও তাঁর গবেষণা কর্মজীবন শুরু করেন কাঠামোগত অপূর্ণতার এক্স - রে বিচ্ছুরণ অধ্যয়ন দিয়ে। এছাড়াও ছিল এক্স-রে লাইন-প্রসারণ বিশ্লেষণের নতুন পদ্ধতির বিকাশ এবং দ্বি-ষড়ভূজ ক্লোজ - প্যাকড স্ফটিকগুলিতে ত্রুটি রূপরেখার ভবিষ্যদ্বাণী ও পরীক্ষামূলক যাচাইকরণ। এরপর তিনি ধাতব পদার্থের উচ্চ তাপমাত্রার যান্ত্রিক আচরণের (প্রসার্য, মন্থরগতি, ফ্যাটিগ এবং ভঙ্গুর বৈশিষ্ট্য) দিকে ঝুঁকে পড়েন, যার মধ্যে কয়েকটি দেশে প্রথমবারের মতো করা হয়েছিল। হায়দ্রাবাদ প্রতিরক্ষা গবেষণাগারে তাঁর কর্মজীবনে তিনি গবেষণা - ভিত্তিক সঙ্কর ধাতুর উন্নয়নের সঙ্গে যুক্ত হন। এই প্রচেষ্টার মধ্যে উল্লেখযোগ্য হল একটি অতি উচ্চ শক্তিযুক্ত উচ্চ ভঙ্গুর দৃঢ়তা সহ কম সঙ্কর ধাতু ইস্পাত। তাঁর বর্তমান গবেষণার আগ্রহ ম্যাগনেসিয়ামের যান্ত্রিক বৈশিষ্ট্যের ওপর দ্রবীভূত পদার্থের প্রভাব এবং এর গরম কার্যকারিতা। তাঁর সাম্প্রতিক একটি প্রধান গবেষণা কর্মসূচি পাতলা মিশ্র ধাতুতে ভঙ্গুর দৃঢ়তার মৌলিক সমস্যাটিকে নিয়ে কাজ করেছে। তাঁর কৃতিত্বের জন্য প্রায় ১৬০টি জার্নাল পেপার রয়েছে, ৩০টি সম্পাদিত খণ্ড এবং সম্মেলনের কার্যক্রমে ৫০টিরও বেশি প্রকাশনা রয়েছে।
অন্যান্য অবদান
তিরুচিরাপল্লিতে দেশীয় প্রযুক্তিতে তৈরি প্রথম পূর্ণাঙ্গ অস্ত্র কারখানা হেভি অ্যালয় পেনিট্রেটর প্ল্যান্ট, হায়দ্রাবাদে পাউডার ধাতুবিদ্যা এবং নতুন উপাদানের জন্য আন্তর্জাতিক উন্নত গবেষণা কেন্দ্র, হায়দ্রাবাদের অ-লৌহঘটিত উপাদান প্রযুক্তি উন্নয়ন কেন্দ্র, চেন্নাইতে ন্যাশনাল ইনস্টিটিউট অফ ওশান টেকনোলজি, কলপক্কমে সেফটি রিসার্চ ইনস্টিটিউট এবং ডিএসটির প্রযুক্তি উন্নয়ন বোর্ড স্থাপনে রামা রাও অবদান রেখেছেন। তিনি ট্রানজাকশন অফ ইন্ডিয়ান ইনস্টিটিউট অফ মেটালস এবং বুলেটিন অফ মেটেরিয়ালস সায়েন্সের সম্পাদক ছিলেন এবং মেটেরিয়াল সায়েন্স অ্যান্ড ইঞ্জিনিয়ারিংয়ের (একটি আন্তর্জাতিক জার্নাল), ইন্টারন্যাশনাল জার্নাল অফ ফ্যাটিগ এবং ইন্টারন্যাশনাল জার্নাল অব প্রেসার ভেসেলস অ্যান্ড পাইপিংয়ের সম্পাদকীয় বোর্ডে দায়িত্ব পালন করেছিলেন। তিনি আইএনএসএ কাউন্সিলের সদস্য হিসাবেও দায়িত্ব পালন করেছিলেন।
স্বীকৃতি
অধ্যাপক রামা রাও ১৯৭৯ সালে ইঞ্জিনিয়ারিং বিজ্ঞানের জন্য শান্তি স্বরূপ ভাটনগর পুরস্কার, ফলিত বিজ্ঞানের জন্য হোমি জে ভাবা পুরস্কার (১৯৮৬), - পদ্মশ্রী (১৯৮৯), - পদার্থ বিজ্ঞানের জন্য পুরস্কার (১৯৮৯), টাটা গোল্ড মেডেল (১৯৯২), - ইন্ডিয়ান ইনস্টিটিউট অফ মেটালস (আইআইএম), এর দ্বারা (১৯৯৪), কেন্দ্রীয় ইস্পাত মন্ত্রকের দ্বারা জাতীয় ধাতববিদ (১৯৯৯), জওহরলাল জন্মশতবার্ষিকী পুরস্কার (১৯৯৯), ভারতীয় বিজ্ঞান কংগ্রেস অ্যাসোসিয়েশন (আইএসসিএ) - এর পুরস্কার (১৯৯৯), পদ্মভূষণ (২০০১) পেয়েছেন। শিশির কুমার মিত্র স্মারক বক্তৃতা পুরস্কার (২০০১), মেঘনাদ সাহা পদক (২০০৪), মিলেনিয়াম প্লেক অফ অনার (২০০৩), ভারত সরকারের ইস্পাত মন্ত্রক কর্তৃক প্রতিষ্ঠিত লাইফ টাইম অ্যাচিভমেন্ট অ্যাওয়ার্ড, আশুতোষ মুখার্জি মেমোরিয়াল অ্যাওয়ার্ড (২০০৯), উদ্ভাবনী বিজ্ঞান এবং প্রযুক্তির জন্য জি. এম. মোদী পুরস্কার ২০১১, এবং পদ্মবিভূষণ (২০১১) পেয়েছেন। তিনি রয়্যাল একাডেমি অফ ইঞ্জিনিয়ারিং (ইউকে), অ্যাকাডেমি অফ সায়েন্সেস ফর দ্য ডেভেলপিং ওয়ার্ল্ড, ইউক্রেনীয় অ্যাকাডেমী অফ সায়েন্সেজ, কিয়েভ, ব্যাঙ্গালোরের ইন্ডিয়ান অ্যাকাডেমিক অফ সায়েসেন্স, ইউএস ন্যাশনাল অ্যাকাডেমিক্ অফ ইঞ্জিনিয়ারিং, এলাহাবাদের ন্যাশনাল অ্যাকাড়েমিক অফ সায়েন্স, ইন্ডিয়া অ্যাকাডেমিক্স, এবং ইন্ডিয়ান ন্যাশনাল অ্যাকাডমিক অফ ইঞ্জিনিয়ারিংয়ের আন্তর্জাতিক ফেলো নির্বাচিত হয়েছেন। তিনি ইন্ডিয়ান অ্যাকাডেমি অফ সায়েন্সেস ব্যাঙ্গালোরের সভাপতি (১৯৯৫ - ১৯৯৮) এবং ইন্ডিয়ান ন্যাশনাল অ্যাকাডেমি অফ ইঞ্জিনিয়ারিং ব্যাঙ্গালোর (২০০১ - ২০০২) এর সহ - সভাপতি (সাধারণ সভাপতি) ছিলেন। ২০০৪ সালে আমেরিকান সোসাইটি অফ মেটেরিয়ালস তাঁকে তাদের বিশিষ্ট আজীবন সদস্যপদ প্রদান করে।
ছাড়পত্র (কাব্যগ্রন্থ)
ছাড়পত্র সুকান্ত ভট্টাচার্য রচিত ১৯৪৮ সালে প্রকাশিত বাংলা কাব্যগ্রন্থ। এই গ্রন্থের কবিতাগুলো রচিত হয় ১৯৪৩ থেকে ১৯৪৭ সালের মধ্যে। মাত্র একুশ বছর বয়সে সুকান্ত মারা যাবার কিছুদিন পূর্বে এই কাব্যগ্রন্থ প্রকাশিত হয়।
সুকান্ত যখন রোগাক্রান্ত হয়ে শয্যাশায়ী, ঠিক সে মুহুর্তেও তার সাহিত্যচর্চার ব্যাঘাত ঘটে নি | অসুস্থ অবস্থায় নিজেদের ঘরের সিঁড়ি দেখে শোষক শ্রেণী আর শোষিতের প্রতিক বানিয়ে লিখলেন "সিঁড়ি" | এভাবে এ কাব্যগ্রন্থের "চিল", "সিগারেট" ও "চারাগাছ" লিখলেন তিনি | যেগুলো দিয়ে এই কাব্যগ্রন্থ "ছাড়পত্র".।
কবিতাসমূহ
কাব্যগ্রন্থটিতে মোট ৩৭টি কবিতা স্থান পেয়েছে।
হৃদয়ের কথা
কাহিনী সংক্ষেপ
এই গল্পে, বাংলাদেশের একজন জনপ্রিয় কণ্ঠশিল্পী “অনিক চৌধুরী” (রিয়াজ) যখন সুর সাধনায় মত্ত, তার ধ্যানে, তার জ্ঞানে, সে যখন গান গায় ও ভায়োলিনের সুরে নিজেকে মগ্ন করে রেখেছে, ঠিক সেই মুহুর্তে তার জীবনে আসে একটি সুন্দর নাম “অধরা” (পূর্ণিমা)। যেমনটি আসে প্রত্যেকটি মানুষের জীবনে ব্যতিক্রম হয়ে। ক্রমান্বয়ে ঘটনা দুজনকে ভালোবাসার স্বর্গের স্বপ্ন দেখায়, তখনই প্রকাশ পায় অনিকের ভালোবাসা একটি মিথ্যের জালে জড়িয়েছে। অনিক এর সমাধান খুঁজতে খুঁজতে অনেক চড়াই উতরাই যখন আবার আবেগঘন পা এগিয়ে দেয়, তখন মিথ্যের পূনর্বৃত্তি না ঘটলেও অধরার মানসিক ভারসাম্যহীনতা ঠেলে দেয় সম্পর্ক ভাঙ্গনের প্রেক্ষাপটে। দুজনই দুজনের দিক থেকে যখন ভালোবাসার আকূতি ও না পাওয়ার বেদনায় ছটফট করছিল, তখনই অনিক সিদ্ধান্ত নেয় আর গান না গাওয়ার, আর অনিকের প্রান প্রিয় অধরা তার সকল কর্মকান্ডকে ঘোর পাপ ভেবে সিদ্ধান্ত- নেয় হারিয়ে যাবে এই পৃথিবী থেকে।
কিন্তু ভালোবাসা তাদের এই সিদ্ধান্তকে উপেক্ষা করে একে অপরের কাছে নিয়ে আসে গভীর সংকটের মধ্যে দিয়েও। হাসপাতালের কোমা সেন্টারে অধরা যখন তার জন্মদিনে বিদায় নেবে এই পৃথিবী থেকে, তখন অনিক ছোট্ট একটা ভালোবাসা মিশ্রিত কেক কেটে জন্মদিন পালন করে, অধরার শেষ আবদার অনিকের ভায়োলিন শোনার, তাই অনিক হাতে তুলে নেয় ভায়োলিন। ভায়োলিনের করুন সুর হাসপাতালের দেয়ালে দেয়ালে প্রকম্পিত হচ্ছিল, মুর্ছে পড়ছিল বেদনায় হাজারও মানুষ, ঠিক তখনই থেমে যায় অধরার হৃৎস্পন্দন। মরিয়া হয়ে চিত্কার করে উঠে অনিক। এক অলৌকিকতায় ভালোবাসার যে মরন হয়না তাকে প্রমাণ করার জন্য বিধাতার ইচ্ছায় অধরার হৃৎস্পন্দন ফিরে আসে, জয় হয় ভালোবাসার।
---পরিশেষে প্রকাশ পায় এটিই ছিল অনিক অধরার “হৃদয়ের কথা”।
সংগীত
হৃদয়ের কথা ছবির সংগীত পরিচালনা করেন আলাউদ্দিন আলী ও বাংলাদেশের দুই তরুন সংগীত শিল্পী ও সংগীত পরিচালক হাবিব এবং এস আই টুটুল। ছবিটি প্রেক্ষাগৃহে মুক্তির পূর্বেই এর গানের অডিও অ্যালবাম বাজারে ছাড়া হয়। ছবিতে হাবিবের কণ্ঠে গাওয়া ভালোবাসবো বাসবোরে বন্ধু ও এস আই টুটুলের কণ্ঠে যায় দিন যায় একাকী শিরোনামের গান অভাবনীয় জনপ্রিয়তা লাভ করে। ছবিতে মোট ছয়টি গান রয়েছে এবং সব গুলো গানই বেশ জনপ্রিয়তা লাভ করে।
গানের তালিকা
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ট্র্যাক !! গান !! কন্ঠশিল্পী !! নোট
রাজাবাবুর লক্ষ্মীনারায়ণ মন্দির
বাংলাদেশের রাজধানী ঢাকার লক্ষ্মীবাজারে অবস্থিত রাজাবাবুর লক্ষ্মীনারায়ণ মন্দির ঢাকা শহরের একটি উল্লেখযোগ্য মন্দির। এটি লক্ষ্মীবাজারের ১৭ নম্বর কে. জি. গুপ্ত লেনে অবস্থিত।
ইতিহাস
ভিখন লাল স্বপ্নাদিষ্ট হয়ে লক্ষ্মী দেবীর মূর্তি লাভ করেন এবং নিজের বাসায় মূর্তিটি স্থাপন করেন। এরপরই ভিখনলালের ব্যবসাবাণিজ্যের প্রভূত উন্নতি হয়। মৃত্যুর পূর্বে তিনি সমস্ত সম্পত্তি দেবীর নামে দেবোত্তর সম্পত্তি করে নিজের উত্তরাধিকারীদের দেবীর সেবায়েত নিযুক্ত করেন। তার ছেলে রাজাবাবু উত্তরাধিকার সূত্রে ভিখনলালের বাড়ি ও মন্দিরের অধিকারী হন। রাজাবাবু ছিলেন মুর্শিদাবাদ এর বিখ্যাত তবলচি আতা হুসেনের পিতা হুসেন বক্সের শিষ্য এবং তৎকালীন ঢাকার গানবাজনার রাজা। তার নামেই মন্দিরটি ‘রাজাবাবুর লক্ষ্মীনারায়ণ মন্দির’ নামে পরিচিতি পায়।
উইন্ডোজ ২০০০
উইন্ডোজ ২০০০ একটি অপারেটিং সিস্টেম যা ক্লায়েন্ট বা ব্যবহারকারী এবং সার্ভার উভয় কম্পিউটারে ব্যবহার করা যায়। এটি মাইক্রসফট কর্তৃক উৎপাদিত এবং প্রস্তুতকারকের জন্য ছাড়া ডিসেম্বর ১৫, ১৯৯৯ সনে। ২০০০ সনের ১৭ই ফেব্রুয়ারি এটি খুচরা বাজারের চালু করা হয়। এটি উইন্ডোজ এনটি ৪.০ সফল উত্তরাধিকার এবং এটিই উইন্ডোজ এনটি পদবির ধারক হিসেবে শেষ সংস্করণ। এটি উইন্ডোজ এক্সপি (ছাড়া হয় অক্টোবর ২০০১) এবং উইন্ডোজ সার্ভার ২০০৩ (ছাড়া হয় এপ্রিল ২০০৩) দ্বারা স্থলাভিষিক্ত করা হয়। যখন উন্নয়ন করা হত তখন এটি উইন্ডোজ এনটি ৫.০ নামে পরিচিত ছিল।
রাজাবাবুর লক্ষ্মীনারায়ণ মন্দির
গুরুত্ব
দেবীমূর্তির পাশাপাশি এখানে শালগ্রামশিলাও স্থাপন করা হয়। একদা ভিখন লাল জনৈক সন্ন্যাসীর নিকট ৫টি নারায়ণচক্র বা শালগ্রাম লাভ করেন। তিনি এগুলো ঢাকার নরসিংহজীর আখড়ায়, লক্ষ্মীবাজারে, নারায়ণগঞ্জ বন্দরে, ইদ্রাকপুরে ও পঞ্চমীঘাটে স্থাপন করেন। স্থানীয় হিন্দুরা মন্দিরের ময়দানে হোলি উৎসব উদ্‌যাপন করতেন। এই মন্দিরের নাম থেকে এলাকাটি লক্ষ্মীবাজার নামে পরিচিত হয়।
উইন্ডোজ ২০০০
এর চারটি সংস্করণ ছাড়া হয় প্রফেশনাল, সার্ভার, এডভান্সড সার্ভার এবং ডেটাসেন্টার সার্ভার। পরের দুটো অন্যান্য সংস্করণগুলোর পরে প্রস্তুতকরণের জন্য ছাড়া হয়। যদিও একেকটি সংস্করণ একেক ভোক্তাকে লক্ষ্য করে তৈরি তবুও তাদের মধ্যে মূল বৈশিষ্ট্য মিল ছিল যেমন সিস্টেম ইউটিলিটিতে মাইক্রোসফট ম্যানেজমেন্ট কনসোল এবং সিস্টেম এডমিনিস্ট্রেশন এ্যাপ্লিকেশন।
রাজাবাবুর লক্ষ্মীনারায়ণ মন্দির
স্থাপত্য
রাজাবাবুর বাড়ি ও লক্ষ্মীনারায়ণ মন্দির মূলত দ্বিতল ভবন। নিচতলার ঘরগুলো সাধারণ, উপরের তলায় রয়েছে নাচঘর, বারদুয়ারী, অন্তরাল, লক্ষ্মীনারায়ণের বিগ্রহ রাখার ঘর প্রভৃতি। মূর্তিটি কাঠের উপর রূপার কাজ করা সিংহাসনে স্থাপিত ছিল। বর্তমানে ঢাকা দক্ষিণ সিটি কর্পোরেশন ভবনটিকে ঝুঁকিপূর্ণ হিসেবে চিহ্নিত করে এর গায়ে লাল রঙের সাইনবোর্ড টানিয়েছে।
উইন্ডোজ ২০০০
কয়েকটি নতুন সহায়ক প্রযুক্তির মাধ্যমে প্রতিবন্ধী সমর্থন উন্নত করা হয়েছিল উইন্ডোজ এনটি ৪.০ থেকে। মাইক্রোসফট ভাষার সমর্থন বৃদ্ধি করেছিল, স্থানীয় তথ্যসহ।
অপারেটিং সিস্টেমের প্রতিটা সংস্করণই এনটিএফএস ৩.০, এনক্রিপশন ব্যবস্থা এবং সাধারণ ও গতিময় ডিস্ক স্টোরেজ সমর্থন করত। উইন্ডোজ ২০০০ সার্ভারের কিছু বাড়তি বৈশিষ্ট্য ছিল যেমন একটিভ ডিরেক্টরি সেবা, বন্টিত ফাইল ব্যবস্থা এবং অনাবশ্যক স্টোরেজ ভলিউমের ভুল ধরা ইত্যাদি। এটি হস্তচালিত এবং সরাসরি ইন্সটলের সুবিধা ছিল। সরাসরি/সয়ংক্রিয় ইন্সটলেশন নির্ভর করে উত্তর ফাইলের উপর যা ব্যবহার করা হয় ইনস্টলেশনের তথ্য ভর্তির কাজে এবং সিস্টেম প্রিপারেশন টুলের মাইক্রোসফট সিস্টেমস ম্যানেজমেন্ট সার্ভার ব্যবহার করে বুটেবল সিডির মাধ্যমে তার কার্যকর করা যায়।
মুরইল ইউনিয়ন
মুরইল ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।
অবস্থান
এটি উপজেলা সদর থেকে ৬ কিলোমিটার দূরত্বে অবস্থিত। এর দক্ষিণে অঘর ইউনিয়ন ও মালঞ্চা ইউনিয়ন, উত্তরে ও পূর্বে এরুলিয়া ইউনিয়ন, পশ্চিমে নারহট্ট ইউনিয়ন পরিষদ অবস্থিত।
আয়তন
এই ইউনিয়নের মোট আয়তন ৩১৬৬ একর।
জনসংখ্যা
এই ইউনিয়নের মোট জনসংখ্যা ২৯,৬৯০জন।
প্রশাসনিক কাঠামো
এই ইউনিয়ন জাতীয় সংসদের নির্বাচনী এলাকা কাহালু-নন্দীগ্রাম (বগুড়া-৪) আসনের আওতাভুক্ত। এটি ৩৩টি গ্রাম ও ২৩টি মৌজা নিয়ে গঠিত।
শিক্ষা ব্যবস্থা
মুরইল ইউনিয়নে ৩টি মাধ্যমিক বিদ্যালয়, ১৩টি প্রাথমিক বিদ্যালয় ও ২টি মাদ্রাসা রয়েছে।
হাট-বাজার
হাটবাজারের সংখ্যা ১টি।
জনপ্রতিনিধি
ইউনিয়নের বর্তমান চেয়ারম্যান জনাব মোঃ আব্দুল জলিল ও প্যানেল চেয়ারম্যান জনাব মোঃ শিহাব শেখ
ধর্মীয় উপাসনালয়
এই ইউনিয়নে ৪৭টি মসজিদ ও ৪টি মন্দির রয়েছে।
গোলাম মাওলা (আলোকচিত্রী)
গোলাম মাওলা (জন্ম: ১৯৩২; মৃত্যু: ২০ ফেব্রুয়ারি, ১৯৮৩) বাংলাদেশের একজন প্রথম সারির আলোকচিত্র সাংবাদিক ছিলেন। তাকে বাংলাদেশে আলোকচিত্র সাংবাদিকতার প্রবর্তক বলা হয়। তিনি বাংলাদেশ ফটো জার্নালিস্ট এসোসিয়েশনের অন্যতম প্রতিষ্ঠাতা সদস্য।
কর্মজীবন
প্রথম বয়সে তিনি মুকুল ফৌজের শিক্ষা শিবিরের প্রশিক্ষক হিসেবেও কাজ করেছেন। ১৯৬৫ সালে দৈনিক পাকিস্তান পত্রিকায় তার কর্ম জীবনের শুরু। দৈনিক পাকিস্তান থেকে স্বাধীনতার পর দৈনিক বাংলা পত্রিকায় প্রধান আলোকচিত্রশিল্পী হিসেবে জীবনের শেষ দিন পর্যন্ত কাজ করে গেছেন।
বিশেষ অবদান
মুক্তিযুদ্ধের অনেক গুরুত্বপূর্ণ ছবি ধরা পড়েছে তার ক্যামেরায়। বঙ্গবন্ধু শেখ মুজিবুর রহমানের অনেক অসাধারণ ছবি তুলেছেন তিনি। বঙ্গবন্ধুর মৃত্যুর পর যে অল্প ক’জন আলোকচিত্র সাংবাদিককে সেনা প্রহরায় ৩২ নম্বরের বাসভবনে ঢুকতে দেয়া হয় তিনি তাদের মধ্যে একজন। বঙ্গবন্ধুর মৃত্যুর পরে প্রতিকুলতার মধ্যেও জীবনের ঝুঁকি নিয়ে মৃতদেহের ছবি তুলেন। সত্তরের মহাপ্রলয়, চুয়াত্তরের গোলযোগ, পঁচাত্তরের হট্টোগোল, ছিয়াত্তরের ফারাক্কা মিছিলের ফিচার ফটোগ্রাফি করে তিনি বিশেষভাবে পরিচিত। সংবাদপত্রে আলোকচিত্রশিল্পীদের মর্যাদা বাড়ানোর জন্য তিনি প্রেস-ফটোগ্রাফারদেরকে আলোকচিত্র সাংবাদিক হিসেবে মর্যাদা দেওয়ার জন্য আন্দোলন গড়ে তুলেছিলেন।
বাংলাদেশ স্বাধীন হবার পর গোলাম মাওলা আরমানীটোলা সমাজকল্যাণ কেন্দ্রে একটি ফটোগ্রাফি শিক্ষা বিভাগ চালু করেছিলেন। ১৯৮২ সালের প্রথম দিকে আলোকচিত্র সাংবাদিকতা বিষয়ক শিক্ষা কেন্দ্র আরমানীটোলা আলোকচিত্র প্রশিক্ষন কেন্দ্র প্রতিষ্ঠা করেন।
অর্জন
জনাব মাওলা ১৯৭১ সালে জাপানে এবং ১৯৭৫ সালে বার্লিনে অনুষ্ঠিত ফটোগ্রাফি প্রতিযোগিতায় পুরস্কৃত হয়েছিলেন।
মৃত্যু
গোলাম মাওলা ২০শে ফেব্রুয়ারি ১৯৮৩ সালে হৃদযন্ত্রের ক্রিয়া বন্ধ হয়ে মারা যান। মৃত্যুকালে তার বয়স হয়েছিলো ৫১ বছর।
ফ্রেদেরিক বাজিল
জঁ ফ্রেদেরিক বাজিল (Jean Frédéric Bazille; ৬ ডিসেম্বর,১৮৪১ – ২৮ নভেম্বর, ১৮৭০) ফরাসি চিত্রকর এবং উনিশ শতকের শেষের দিকের ইমপ্রেশনিজ্‌ম আন্দোলনের অন্যতম শিল্পী ছিলেন। ফরাসি-প্রুশীয় যুদ্ধে মাত্র ২৮ বছর বয়সে মৃত্যুবরণ করেন। ফ্রান্সের মোঁপলিয়ে শহরের একটি সম্ভ্রান্ত প্রোটেস্ট্যান্ট পরিবারে জঁ ফ্রেদেরিক বাজিলের জন্ম হয়। শিল্পী ওজেন দোলাক্রোয়া'র কাজে অনুপ্রাণিত হয়ে তিনি চিত্রাঙ্কনের ব্যাপারে কৌতূহলি হন। তবে পরিবারের পক্ষ থেকে চিত্রশিল্প বিষয়ে পড়াশোনার অনুমতি পান এই শর্তে যে, তাকে চিকিত্‌সাবিদ্যা নিয়েও পড়াশোনা করতে হবে।
কর্ম জীবন
১৯৫৯ সালে ১৮ বছর বয়সে বাজিল চিকিত্‌সাবিদ্যা বিষয়ে পড়াশোনা শুরু করেন। ১৮৬২ সালে প্যারিসে পড়াশোনা চালিয়ে যাবার জন্য চলে আসেন। সেখানেই পিয়ের ওগুস্ত রনোয়ার এবং আলফ্রেদ সিসলে'র সাথে তার পরিচয় ঘটে। এখানে তিনি ইম্প্রেশনিস্ট পেইন্টিং শুরু করেন এবং 'শার্ল গ্লেইয়েরের স্টুডিও' তে (Charles Gleyere's Studio) ক্লাস নেয়া শুরু করেন। ১৮৬৪ সালে চিকিত্‌সাবিদ্যা বিষয়ে অকৃতকার্য হবার পর পুরো সময়টুকুই চিত্রাঙ্কনের পেছনে ব্যয় করেন। সহশিল্পী হিসেবে ক্লোদ মনে, আলফ্রেদ সিসলে এবং এদুয়ার মানে'র মতো শিল্পীদের পান। উল্লেখ্য পরিবারের পৃষ্ঠপোষকতায় বাজিল বাসাতে একটি স্টুডিও তৈরী করেন। বাজিল তার নিজ সম্পদের ব্যাপারে উদারভাবাপন্ন ছিলেন। সে সুবাদে তার বন্ধুরা সরাসরি স্টুডিও এবং বিভিন্ন উপকরণ ব্যবহারের দ্বারা সরাসরি উপকৃত হতেন।
১৮৭০ সালের অগাস্ট মাসে তিনি "জুয়াভ (Zouave) রেজিমেন্ট"-এ যোগ দেন। এর মাসখানেক পরেই ফরাসি-প্রুশীয় যুদ্ধ আরম্ভ হয়। নভেম্বর মাসের ২৮ তারিখে বোন-লা-রোলঁদ-এর যুদ্ধে (Battle of Beaune-la-Rolande) বাজিল যখন তার ইউনিটের সাথে ছিলেন, তখন তার অফিসার আহত হন। ফলে বাজিলকে সৈন্যদলের দায়িত্ব নিতে হয়। নেতৃত্ব পাবার পর তিনি জার্মান সৈন্যদের বিপরীতে পর পর দুইবার হামলা পরিচালনা করেন। সামনে থেকে নেতৃত্ব দেবার সময় হঠাৎ শত্রুপক্ষের হাতে জঁ ফ্রেদেরিক বাজিল মারা যান। তখন তার বয়স ছিল মাত্র ২৮ বছর। কিছুদিন বাদে তার পিতা যুদ্ধের ময়দান থেকে বাজিলের মৃতদেহ নিয়ে আসেন এবং তারও কয়েক সপ্তাহ পরে বাজিলের জন্মস্থান মোঁপলিয়ে শহরে সমাধিস্থ করেন।
টীকা
Pitman, Dianne W. (1998). Bazille: Purity, Pose and Painting in the 1860s. University Park: Penn State University Press. . Rosenblum, Robert (1989). Paintings in the Musée d'Orsay. New York: Stewart, Tabori & Chang.
বহিঃসংযোগ
Gallery at MuseumSyndicate Impressionism: a centenary exhibition, an exhibition catalog from The Metropolitan Museum of Art, which contains material on Bazille (p. 37-39)
ডেমোজিল সারস
ডেমোজিল সারস (Anthropoides virgo) হল সারস প্রজাতির অন্তর্ভুক্ত একধরনের পাখি, যাদেরকে মধ্য এশিয়াতে পাওয়া যায়। এরা প্রধানত কৃষ্ণ সাগর, থেকে মঙ্গোলিয়া হয়ে উত্তর-পূর্ব চীনে বসবাস করে। এছাড়া তুরস্কতেও এদের কিছু পরিবার বসবাস করে। এরা পরিযায়ী সারস। পশ্চিম ইউরেশীয়ার পাখিরা শীতকালে আফ্রিকাতে পরিযান করে এবং মঙ্গোলিয়া ও চীনের পাখিরা ভারতীয় উপমহাদেশে শীতকালে পরিযান করে। এই পাখিদের উত্তর ভারতে সংস্কারের চিহ্ন হিসেবে মানা হয় এবং এদের উত্তর ভারতে কুঞ্জ নামে ডাকা হয়ে থাকে।
সেন্ট মেরিস ইংলিশ হাই স্কুল, মালিগাঁও
সেন্ট মেরিস ইংলিশ হাই স্কুল একটি বেসরকারি ক্যাথলিক মাধ্যমিক মেয়েদের বিদ্যালয়, যা ভারতের আসামের গুয়াহাটির মালিগাঁওয়ে অবস্থিত। এটি পরিচালনা করে ডন বস্কোর সেলসিয়ান সিস্টার্স। এটি কেন্দ্রীয় মাধ্যমিক শিক্ষা বোর্ড কর্তৃক স্বীকৃত।
ইতিহাস
বিদ্যালয়টি ১০ জানুয়ারী ১৯৬৬ সালে গুয়াহাটির সেন্ট মেরি বিদ্যালয়ের সাথে যুক্ত একটি প্রাথমিক বিদ্যালয় হিসাবে প্রতিষ্ঠিত হয়েছিল। ১৯৮৮ সালে বিদ্যালয়টিকে একটি মাধ্যমিক বিদ্যালয়ে অন্তর্ভুক্ত করার জন্য সম্প্রসারিত হতে শুরু করে। এটি ১৯৯১ সালে একটি পূর্ণাঙ্গ উচ্চ বিদ্যালয়ে পরিণত হয়।
গ্যালিলীয় উপগ্রহ
গ্যালিলীয় উপগ্রহ (ইংরেজি: Galilean moons বা Galilean satellites) হল বৃহস্পতির চারটি বৃহত্তম প্রাকৃতিক উপগ্রহ—আইও, ইউরোপা, গ্যানিমিড ও ক্যালিস্টো। ১৬০৯ সালের ডিসেম্বর অথবা ১৬১০ সালের জানুয়ারি মাসে গ্যালিলিও গ্যালিলেই এগুলিকে প্রথম পর্যবেক্ষণ করেন এবং ১৬১০ সালের মার্চ মাসে তিনি এগুলিকে প্রাকৃতিক উপগ্রহ হিসাবে শনাক্ত করেন। এই উপগ্রহগুলিই পৃথিবী ব্যতীত অন্য কোনও গ্রহকে নির্দিষ্ট কক্ষপথে প্রদক্ষিণকারী বস্তুগুলির মধ্যে সর্বপ্রথম আবিষ্কৃত হয়।
এই উপগ্রহগুলি সূর্য ও আটটি গ্রহকে বাদ দিয়ে সৌরজগতের অন্যান্য বৃহত্তম বস্তুগুলির অন্যতম। এগুলির ব্যাসার্ধ যে কোনও বামন গ্রহের ব্যাসার্ধের চেয়েও বেশি। গ্যানিমিড হল সৌরজগতের বৃহত্তম প্রাকৃতিক উপগ্রহ। এটি আকারে বুধ গ্রহের চেয়েও বড়ো। যদিও গ্যানিমিডের ভর বুধের ভরের প্রায় অর্ধেক। অভ্যন্তরীণ তিনটি উপগ্রহ—আইও, ইউরোপা ও গ্যানিমিড—পরস্পরের সঙ্গে ৪:২:১ কক্ষীয় অনুরণনে অবস্থান করছে। বৃহস্পতির অন্যান্য উপগ্রহগুলি আকারে অনেকটাই ছোটো বলে এগুলির স্ব-মহাকর্ষ দুর্বলতর। সেই কারণে সেগুলি গোলকাকার না হয়ে অনিয়তাকার উপগ্রহে পরিণত হয়েছে।